IPhone 4
iPhone 4 on Apple'i toodetav puutetundliku ekraaniga nutitelefon. Tegemist on selle telefoni neljanda põlvkonnaga, millele eelnesid kronoloogilises järjekorras iPhone 2G, iPhone 3G ja iPhone 3GS. iPhone 4 toodi esimest korda avalikkuse ette 7. juunil 2010 toimunud ülemaailmsel Apple'i arendajate konverentsil. iPhone 4 kasutab operatsioonisüsteemi iOS, nagu ka iPod Touch ja iPad. Põhiliseks sisendseadmeks on 3,5-tolline puutetundlik ekraan, millel on ka mitmikpuutetugi.